Buffelspoort-moordenaar nog op vrye voet | Maroela Media
Nog niemand is in hegtenis geneem in verband met die moord op Johannes Brits (68) nie. Brits is verlede Donderdag by die ATKV-Buffelspoort-oord naby Rustenburg ten aanskoue van sy familie in hul chalet doodgeskiet.
Volgens kol. Adele Myburgh, polisiewoordvoerder, was daar teen Maandagoggend nog niemand vasgetrek nie.
Maroela Media het vroeër berig die familie het in een van die chalets by die oord tuisgegaan toe twee verdagtes daar ingebreek het. 'n Derde verdagte het vermoedelik buite die chalet staan en wag.
Brits het uit die bed opgestaan toe sy suster, Enna, by die kamer ingestorm het. Hy is toe verskeie kere geskiet.
Die bestuur van ATKV-Buffelspoort sê die oord se omheining is ná die moord op Brits nagegaan en geen skade is opgemerk nie.
Volgens die bestuur sal bykomende veiligheidswagte aangestel word om die oord te patrolleer terwyl die veiligheidsmaatreëls van ATKV-oorde landwyd nagegaan sal word indien nodig.
Fanie du Toit, woordvoerder van die VF Plus in Noordwes, sê die moord op Brits beklemtoon opnuut die vlak van wetteloosheid waarmee landelike inwoners van Noordwes te kampe het. Hy sê dis betreurenswaardig as die toerismesektor nou ook deur misdadigers geteiken word.
Buffelspoort In die nuus
ongelukkig gaan buffelspoort my nie weer sien nie
Etteloosheid is nie tot 'n sekere gebied beperk nie, dit strek oor die hele land.
Daar sal ook niks van kom nie die man was wit.
Buffelspoort kan maar toemaak. Geen skade aan heining nie? Dan is dit mos dat die moordenaars binne is, of werkers of gaste. Wie het uitgeboek al, is hulle ondersoek?
Nee wat, someyhing fishy. Buffels sien ons nooit weer nie.
As hulle nie deur die heining gekom het nie moes hulle binne gewees het of deur die hekke ingekom het. Deesdae is daar baie gevalle waar mense wat by die betrokke plek werk self betrokke is by hierdie misdaad. Begin binne die plek soek, iemand moet iets weet